b'\n_START_ARTICLE_\nMorten J\xc3\xb8rgensen og Spekkhoggerne\n_START_SECTION_\nKontroverser\n_START_PARAGRAPH_\nDa Spekkhoggerne slapp Jeg dr\xc3\xb8mmer om en natt med Kaci Kullmann Five gikk den dav\xc3\xa6rende handelsministeren hardt ut i avisa S\xc3\xb8ndag/S\xc3\xb8ndag: \xc2\xab-Jeg dr\xc3\xb8mmer i hvert fall ikke om en natt med spekkhoggerne, raser Kaci Kullmann Five. (\xe2\x80\xa6) - Mitt privatliv vil jeg ha i fred.\xc2\xbb I TV3-programmet I kveld med Robert Aschberg spilte programleder Aschberg sangen p\xc3\xa5 direkten for Five, som var gjest i programmet, til stor munterhet for publikum._NEWLINE_H\xc3\xb8sten 1990 utkom albumet Psykedelisk utviklingshemmet, som ble m\xc3\xb8tt med d\xc3\xa5rlige anmeldelser generelt. Oppland Arbeiderblad skrev imidlertid i en av f\xc3\xa5 positive anmeldelser at \xc2\xabMorten J\xc3\xb8rgensen [viser] igjen at han ikke inng\xc3\xa5r kompromisser med kvalmende samfunnsforhold. En s\xc3\xb8rgmodig skillingsvise om Solveigs ferd til hovedstaden er en s\xc3\xa5nn tekst Ole Paus som regel bare n\xc3\xa6rmer seg... ei skive som blir en kult-klassiker\xc2\xbb. Kritikken f\xc3\xb8rte til avlyste konserter, kansellerte intervjuer og at flere platebutikker nektet \xc3\xa5 ta inn albumet. J\xc3\xb8rgensen har hevdet at det selvfinansierte albumet kostet ham 250 000 kroner. I sin anmeldelse av albumet omtalte det tyske musikkmagasinet fm Psykedelisk utviklingshemmet som \xc2\xabden mest boikottede LP i norsk historie\xc2\xbb.\n_START_SECTION_\nNyutgivelse\n_START_PARAGRAPH_\nI 2016 ble Psykedelisk utviklingshemmet digitalt gjenutgitt p\xc3\xa5 Bangles & Brass Records etter at plata hadde oppn\xc3\xa5dd ny popularitet etter \xc3\xa5rtusenskiftet. Per oktober 2016, 25 \xc3\xa5r etter at bandet ble oppl\xc3\xb8st, har Morten J\xc3\xb8rgensen og Spekkhoggerne til sammen 125 000 visninger p\xc3\xa5 Youtube. _NEWLINE_when the waterhole is under attack:_NEWLINE_rahhhhh_NEWLINE_fast iron_NEWLINE_the bed aaahhhhhhhhhhhh'